गर्ल्स कॉलेज की छात्राओं ने भी उठाई सागर विकास प्राधिकरण की मांग
सीएम को देने अधिवक्ता संघ ने बनाया ज्ञापन
भास्कर संवाददाता | सागर
शहर को में विकास प्राधिकरण बनाने की मांग दिन व दिन और तेज होती जा रही है। गुरुवार को गर्ल्स एक्सीलेंस कॉलेज में आयोजित हुए हस्ताक्षर अभियान में सैकड़ों की तादात में छात्राओं ने हिस्सा लेकर अपनी सहभागिता जताई और विकास प्राधिकरण को जरूरी बताते हुए सीएम से शहर विकास के लिए यह कदम उठाने की मांग की। इस दौरान छात्राओं के साथ कॉलेज की प्राचार्या डॉ. अर्चना वर्मा और अन्य शिक्षकों ने भी अभियान में भाग लिया।
वहीं दूसरी तरफ दोपहर दो बजे कचहरी परिसर में बड़ी संख्या में एकत्रित होकर अधिवक्ताओं ने सागर को विकास प्राधिकरण बनाने के लिए मुख्यमंत्री के नाम ज्ञापन तैयार कर हस्ताक्षर किए। वरिष्ठ अधिवक्ता केवीएस ठाकुर ने बताया कि यह ज्ञापन चार मार्च को मुख्यमंत्री शिवराज सिंह चौहान के नगर आगमन पर उन्हें दिया जाएगा। इस दौरान जिला अधिवक्ता संघ के अध्यक्ष अंकलेश्वर दुबे, उपाध्यक्ष जितेंद्र श्रीवास्तव, कल्याण सिंह, केके सिलाकारी, दीपक पौराणिक, यशवंत सिंह ठाकुर, पवन नन्हौरिया, अरविंद जैन, अरविंद सिंह, डालचंद सोनी, अशोक फुसकेले, राजेश मिश्रा, विनीत ताम्रकार समेत बड़ी संख्या में अधिवक्ता उपस्थित थे। सागर विकास प्राधिकरण की मांग को लेकर शुक्रवार शाम 4.30 बजे तीनबत्ती पर हस्ताक्षर अभियान का आयोजन किया जाएगा।
भास्कर मुद्दा
awa_Deva hin_Deva bho_Deva hin_Deva hin_Deva mai_Deva